b"\n_START_ARTICLE_\n\xc3\x88poca t\xc3\xa8cnica\n_START_PARAGRAPH_\nL'\xc3\xa8poca t\xc3\xa8cnica correspon a la fase de la hist\xc3\xb2ria que t\xc3\xa9 el comen\xc3\xa7ament, segons alguns autors, amb la Revoluci\xc3\xb3 Industrial, produ\xc3\xafda al llarg del Segle XVIII. El primer autor a emprar aquest concepte fou George Macaulay Trevelyan, que proposa una alternativa a la divisi\xc3\xb3 cl\xc3\xa0ssica de les diferentes fases de la hist\xc3\xb2ria, ja que considera que el moment a trav\xc3\xa9s del qual es pot donar per finalitzada l'Edat Mitjana correspon a l'esmentada Revoluci\xc3\xb3 Industrial, que va modificar molt m\xc3\xa9s profundament el m\xc3\xb3n que no pas el Renaixement, data que empren els historiadors italians com a fi de l'edat mitjana, o b\xc3\xa9 que no pas la Reforma Protestant, data que proposen els historiadors alemanys._NEWLINE_Aix\xc3\xad, els canvis que van acompanyar la Revoluci\xc3\xb3 Industrial s\xc3\xb3n molt m\xc3\xa9s globals i profunds que no pas els del Renaixement o la Reforma, amb el que l'autor s'afegeix a autors com Martin Heidegger o Friedrich Dessauer que proposen una nomenclatura diferent a les diferents \xc3\xa8poques hist\xc3\xb2riques."